cyanic-selkie/wikianc huggingface dataset:
טיכו ברהה
הנצחה
מכתש טיכו על הירח נקרא על שם טיכו ברהה. כך גם מכתש טיכו ברהה על המאדים, והפלנטריום של קופנהגן.
טלקינזיס
בתרבות הפופולרית
טלקינזיס נפוץ ככוחות על בקומיקסים, סרטים, סדרות טלוויזיה, ספרות ומשחקי וידאו.
נבחרת סרביה בכדורסל
סגל הנבחרת
סגל הנבחרת לאליפות אירופה בכדורסל 2022 (עמודת 'קבוצה' מתייחסת למועדון בו שיחק השחקן בזמן הטורניר):
מתקפת ברוסילוב
מתקפת ברוסילוב הייתה המתקפה הגדולה ביותר של הצבא הרוסי בחזית המזרחית במלחמת העולם הראשונה וגם הניצחון הגדול ביותר שלו במלחמה. היא נערכה בשטח אוקראינה דהיום בתאריכים 4 ביוני 1916 - 20 בספטמבר 1916. היא נקראה על שם הגנרל אלכסיי ברוסילוב, מפקד החזית הדרום-מערבית שיזם, תכנן את המתקפה והכניס שיטות צבאיות חדשות שתרמו להצלחתה.
ההכנות למתקפה
הרמטכ"ל האוסטרו-הונגרי קונרד פון הצנדורף נאלץ לעצור את המתקפה בחזית האיטלקית (קרב אסיאגו) ולשלוח כוחות לחזית המזרחית.
חדירה רוסית בבוקובינה
לאחר שחזית קורפוס האדפי האוסטרו-הונגרי נפרצה ב-6 ביוני ב-Zaleszcyki והקורפוס ה-11 בפיקוד הברמן קרס בקרב אוקנה עד 9 ביוני, חזית הארמייה השביעית בדנייסטר התפוררה לחלוטין. הגנרל האוסטרי קרל פון פפלנצר-באלטין יכול היה להסיג רק את הקורפוס ה-11 שהחזיק בקו סניאטין-הורודנקה, לעבר נהר טיסה. הארמייה השביעית האוסטרו-הונגרית התפרקה כמעט לחלוטין, ואיבדה כ-100,000 איש במהלך התקדמותם של הרוסים שהתקדמו כ-50 ק"מ. עד מהרה הכוחות הנסוגים הגיעו לפרוט, צפון מזרח בוקובינה וב-18 ביוני נפלה צ'רנוביץ' בידי הקורפוס ה-13 הרוסי. הורודנקה נפלה לידי הקורפוס ה-33 הרוסי וקולומיאה נפלה בידי הרוסים ב-29 ביוני. בסוף יוני הדיוויזיה ה-119 הגרמנית הגיעה לסטניסלב וחיזקה את קבוצת פפלנצר-באלטין במתקפת נגד בכיוון אוברטין שנפלה בידי הרוסים. בדרום, קו הרכס בדורנה ווטרה והעיירות הקטנות יעקובני, צימפולונג וכיריבאבה היו היעדים הראשונים של קורפוס הפרשים ה-3 שהתקדם לפני הקורפוסים הרוסיים ה-12 וה-11 של הארמייה התשיעית.
גורמים חיוביים להצלחה הרוסית
למרות שנודע מהסיור האווירי ומתעבורת הקשר הרוסי שיורט ופוענח על ידי מחלקת המודיעין של הפיקוד העליון של הצבא האוסטרי כי מתקפה רוסית בפתח, חיילי מעצמות המרכז אפילו לא ניסו להפריע להכנות לתקיפה הרוסית. קציני הצבא האוסטרי הרגישו בטוחים לחלוטין בעמדותיהם המפותחות והניחו שחזיתו של ברוסילוב לא תהיה חזקה דיה להתקפה, שכן שני שלישים מהצבא הרוסי היו מוצבים בשתי גזרות החזית הצפונית. הערכה זו נכחה גם בפיקוד העליון של צבא הדנובה. הרמטכ"ל האוסטרו-הונגרי קונרד פון הצנדורף ראה בדרום החזית המזרחית גזרה צדדית שאינה זקוקה לתגבורת, ולכן לא חש חובה לקדם את יוזמת המפקדים המקומיים. "המתקפה הרוסית לא הייתה בשום פנים ואופן הפתעה", אבל הכוחות האוסטריים הופתעו מ"השפעת המתקפה", כפי שסיכם מקסימיליאן רונגה, ראש משרד התיעוד של צבא הדנובה. לאחר התבוסה, שימש שקר התעמולה של עריקה המונית של חיילי הצבא האוסטרי הסלאבים כהצדקה לכישלון.
התקפות הסחה של החזית המערבית הרוסית
ב-16 ביוני החלה התקפת הנגד הראשונה של קבוצת הארמיות לינסינגן הגרמנית על סטוכהוד, שניסתה לשווא עד סוף החודש לכבוש מחדש את לוצק. לקבוצת ברנהרדי הוקצו הקורפוס האוסטרי השני תחת גנרל יוליוס קייזר, קבוצת פאת, והקורפוס ה-10 הגרמני תחת גנרל פון ליטוויץ.
ייצוב חזית מעצמות המרכז
על מנת לייצב את החזית המזרחית, מתקפת דרום טירול האוסטרו-הונגרית נגד איטליה הופסקה זמן קצר לאחר תחילת מתקפת ברוסילוב באמצע יוני. כמה דיוויזיות של מעצמות המרכז, כולל הדיוויזיות האוסטריות ה-17 וה-21, וקורפוס של חמש דיוויזיות נשלחו מזרחה.
תוצאת הלחימה הייתה על חוד התער מספר פעמים והיה ספק אם בכלל ניתן יהיה לבלום את הפלישה הרוסית. לארמיית הדרום הייתה חשיבות רבה, אם כי בתחילה היא לא הייתה במוקד הלחימה. למרות זאת, לא היה ברור אם הם יצטרכו לחלוק את גורלן של הארמייה הרביעית והארמייה השביעית: נסיגה תחת לחץ אויב מיידי. אבל התמונה השתנתה באופן מכריע כאשר מפקד הצבא האוסטרו-הונגרי הארכידוכס פרידריך, דוכס טשן הורה על כפיפותם של הקורפוסים האוסטריים ה-6 וה-13 לארמיית הדרום. להחלטה זו היו אמורות להיות השלכות מרחיקות לכת בשנים שלאחר מכן. זה סיכל את כוונתה של הארמייה השביעית ששני הקורפוסים האלו ייסוגו דרומה על מנת לאגף את האויב הלוחץ אחריהם. עם זאת, ספק אם תוכנית זו הייתה ברת ביצוע בהתחשב בהרכב דאז: תגבורת הייתה צפויה רק ​​באיטיות ובדלילות, ודווקא הארמייה הרביעית הייתה זקוקה להן באופן דחוף ביותר. הסכנה שהרוסים, המתקדמים צפונה ל-Djnestr, עלולים להשמיד את הצבא הדרומי באגפים ובעורף ובכך לגרום לקריסת חזית הצבא הדרומית כולה הייתה קרובה במידה ניכרת. בעקבות כך ארמיית הדרום קיבלה אחריות מסוכנת לכל החזית ובמשימה חסרת תודה זו היא הרחיבה את החלק הקדמי שלה. נבלמה התנועה לאחור שכבר הוחלטה וננקטה עמדת הגנה קשוחה עם שני הקורפוסים הנוספים. ההגנה הצליחה עם עתודות שהופרשו בעמל רב במקומות אחרים, בעיקר גדודים גרמניים; החזית החזיקה כך שמבנה החזית הדרום-מזרחית נותר שלם למעשה למרות שני אזורי הפריצה המאיימים ביותר.
ארגון מחדש של אזורי הפיקוד
ב-26 ביולי הופיע הרמטכ"ל הגרמני, אריך פון פלקנהיין, במפקדת מפקד הצבא האוסטרי הארכידוכס פרידריך, דוכס טשן והפציר בבעל בריתו לפיקוד עליון מאוחד בחזית המזרחית. ב-27 ביולי, הגנרלים הגרמנים הינדנבורג ולודנדורף, מלווים בקנצלר גרמניה תאובלד פון בתמן-הולווג, נפגשו עם קונרד פון הצנדורף כדי לדון במצב. לאחר אובדן העיירה ברודי וההתקפות הרוסים באזור קובל, שוב פרץ המשבר, והיה צורך לקבל החלטות שהיו נחוצות מזה זמן רב.
סוף המתקפה
בתחילת ספטמבר פתחה הארמייה הרוסית התשיעית, במקביל להתקפות הרומניות בטרנסילבניה, במתקפה חדשה במערב בוקובינה. ההתקפות בבז'זאני - זלוטה ליפא - נאראיובקה נהדפו לחלוטין על ידי הארמייה האוסטרית השביעית. הגנרל לטשיצקי היה על שפת הרי הקרפטים, אבל ההרים הללו היו - כמו בחורף המלחמה של 1914/15 - מכשול בלתי עביר עבור הכוחות הרוסיים. ב-17 בספטמבר תקף נגד קורפוס המילואים ה-24 הגרמני בפיקודו של פרידריך פון גרוק בהצלחה באזור נהר הנארייבקה. ב-20 בספטמבר הפסיק ברוסילוב את ההתקפה בגלל הגידול העצום באבדות.
לשכת השלום הבין-לאומית בשווייץ
פרס נובל
בשנת 1910 זכתה הלשכה בפרס נובל לשלום כהכרה על פעילותה. בנוסף, מספר חברים בארגון הוכרזו גם הם כחתני הפרס במהלך השנים:
On a Roll
On a Roll (בעברית: על הגל) הוא שיר של הזמרת האמריקאית מיילי סיירוס, אשר מופיעה תחת הכינוי "אשלי או", מתוך הפרק "רייצ'ל, ג'ק ואשלי טו" של מיני-סדרת הדרמה "מראה שחורה" בהשתתפותה של סיירוס. הסינגל יצא לאור ב-14 ביוני 2019, על ידי תקליטי RCA.
לבן מרסר
ביוגרפיה
בעונת 1975–1976 קבע מרסר שיא בקליטת כדורים חוזרים, כשחקן בבית ספר תיכון בג'ורג'יה, כאשר קלט 30.8 ריבאונדים למשחק, בממוצע. שיא זה עודנו מהווה את ההישג הטוב ביותר בתחום בארצות הברית. בקולג', שיחק מרסר באוניברסיטת ג'ורג'יה. ב-1980 נבחר על ידי סן אנטוניו ספרס בסיבוב השלישי (בחירה מספר 60) בדראפט ה-NBA, אך לא קיבל חוזה בקבוצה.
לאחר פרישתו מכדורסל שב לארצות הברית וסיים תואר ראשון באוניברסיטת NLU (National Louis University) בשיקגו בשנת 1995. בשנת 1997 הצטרף לקולג' ספלמן שבאטלנטה ואימן את קבוצת כדורסל הנשים שם. החל מאמצע העשור הראשון של המאה ה-21, נכלל בצוות ההסברה של ישראל בארצות הברית.
מרסר מתגורר בג'ורג'יה, הוא גרוש ולו שלושה ילדים.
רפיק חלבי
ביוגרפיה
חלבי הוא הבעלים של חברת החדשות "קונקט 100", אשר הפיקה את "רפיק חלבי בשטח" עבור זכיינית ערוץ 2 רשת. חלבי ערך והגיש את תוכנית.
קיושי ימאשיטה
ביוגרפיה
ימאשיטה ניחן בזיכרון צילומי יוצא דופן והיה מצייר מראות ונופים בפירוט, מתוך זכרונו בלבד. לאחר מלחמת העולם השנייה נערכה תערוכה ליצירותיו של "גוך של יפן", כפי שכונה, בה ביקרו כחמישה מיליון איש.
Fallout
עלילה
המשחק מתרחש בשנת 2161, 84 שנה לאחר המלחמה הגרעינית בחוף המערבי של ארצות הברית בעיקר בשטחי קליפורניה, ומתחיל בכספת 13, ביתו של הפרוטגוניסט (הדמות הראשית). בכספת השבב האחראי על תפקוד מערכת טיהור המים התקלקל ויש להחליפו לפני שאספקת המים של הכספת תגמר. בהיעדר טכנולוגיה מתאימה לייצור שבב חלופי או תיקון הנוכחי, מפקח הכספת מזמן את הפרוטגוניסט (הדמות הראשית), ומספר לו על הבעיה בשביל שיצא לראשונה זה 100 שנה מן הכספת ויחפש שבב חלופי. הוא נותן לו התקן נייד בשם PIPBoy 2000, עזר נייד המספק רשימת מטרות, מפה, בריאות ועוד.
לחימה
לכל סוג נשק יש סוגי התקפה שונים. למשל, רובה יכול לירות ירייה בודדת או לירות בצרורות. כאשר נכנסים למצב לחימה, המשחק עובר לשימוש בתורות עד לסיום הקרב, כל תור נגמר בסיום הנקודות, בזמן קרב ניתן להצטייד בשני כלי נשק ולהחליף ביניהם בקרב. המשחק מכיל רשימה של דמויות בלי שחקן (NPC) שיכולות לעזור לך כמו כלב או אנשים אחרים שיסכימו לבוא איתך ולעזור לך, ניתן למצוא אותם לאורך כל המשחק.
פיתוח הדמות
הדמות נשלטת על ידי מערכת שנקראת -SPECIAL, שמשמעותו שבע התכונות הבסיסיות של הדמות (כוח, תפיסה, כוח סבל, כריזמה, אינטליגנציה, זריזות ומזל. המערכת תוכננה במיוחד ל-Fallout (משתמשים במערכת הזאת גם בשאר משחקי הסדרה). בתחילת המשחק נותנים לך לבחור את הפרוטגוניסט שלך או מהדמויות המוכנות או ליצור אחד על ידי המערכת. התפתחות הדמות מחולקת לארבע קטגוריות: תכונות, מיומנויות, מאפיינים ובונוסים.
השפעות
המשחק נוצר כקו זמן אלטרנטיבי בה תרבות שנות ה-50 של המאה ה-20 של ארצות הברית לא נגמרה אלא המשיכה עד שנות האלפים. המשחק מעוצב לפי התפיסות והעיצוב של המדע הבדיוני של שנות ה-50.
יש במשחק רמיזות לסרטים, סדרות וספרים. לדוגמה, במהלך המשחק אפשר להיתקל בצלחת מעופפת שהתרסקה עם הכיתוב "נא להחזיר לאזור 51" או תא המשטרה מדוקטור הו. ישנן גם רמיזות חזקות במשחק לסרט מקס הזועם. למשל, המשחק יכול להשיג כלב במהלך המשחק שנקרא דוגמיט (Dogmeat) על שם כלבו של מקס בסרט.
פרס גתה
1927–1932
מאז 1927 זכו בפרס העיר פרנקפורט ע"ש גתה האישים הבאים:
מוזיאון בית רמברנדט
הקמת המבנה
המבנה בו ניצב כיום המוזיאון נבנה בין השנים 1606–1607 עבור קורנליוס ואן דר וורט ברחוב סינט אנתוניסריסטראאט (Sint Anthonisbreestraat - רחוב אנתוניוס הקדוש הרחב). לימים נודע הרחוב בשם "רחוב היהודים הרחב". המבנה נבנה על שני מגרשים סמוכים במזרח העיר (מס' 4 ו 6), בשכונה בה התיישבו באותה עת סוחרים עשירים ואמנים.
יחסי סרי לנקה–שווייץ
יחסי סרי לנקה–שווייץ הם היחסים הדו צדדיים, הפוליטיים, המדיניים והשיתופיים בין סרי לנקה ושווייץ. יחסים הדיפלומטיים בוססו בשנת 1956, ובעיקר כוללים את היחסים הכלכליים ושיתוף הפעולה בין המדינות.
מוזיאון בית רמברנדט
1911 – ימינו
במהלך שנות פעילותו הראשונות של המוזיאון גדל אוסף הרישומים שלו (כתוצאה מרכישות וממתנות למוזיאון), וכן נערכו תערוכות משתנות במבנה.
באל גנגדהאר טילאק
"הליגה למען השלטון העצמי של כל-הודו"
בקשר לעתידה של הודו שלל טילאק ממשל המבוסס על בני מאראטהה כפי שהיה קיים במאות ה-17 ו-18, ושאף לשיטה פדרלית אמיתית, שבה כל קבוצה אתנית ודת תהיה שווה. הוא סבר שרק שיטת ממשל כזאת עשויה לשמור על חרותה של הודו. טילאק היה המנהיג הראשון בקונגרס הלאומי ההודי שהציע שהשפה ההינדית הכתובה בכתב דוונאגרי תיבחר כשפה רשמית יחידה של הודו.
מדיניות ההבלגה
מטעמים מדיניים
דוד בן-גוריון, ממנהיגי מפא"י, תמך במדיניות ההבלגה מטעמים פרקטיים יותר. הוא העיר כי ההבלגה תביא ליחסים טובים עם בריטניה ולרגש חיובי לציונות בעיני דעת הקהל העולמית. דבר זה, כמובן, יביא תועלת ליישוב היהודי:
התנגדות למדיניות ההבלגה והפרתה בידי אצ"ל
בכרוז שפרסם האצ"ל 5 חודשים לפני הכרזת העצמאות נאמר:
במשך שבוע אחד נפלו בהרוגים ובפצועים קרוב למאה אזרחים עברים. רכוש במאות אלפי לירות הושמד. אלפי אזרחים היו למחוסרי קורת-גג. התחבורה- עורק החיים הכלכליים- הושבתה. בעולם נתקבל הרושם, כי הפורעים הערבים והסוכנים הבריטים העומדים מאחוריהם, הם הם שליטי הארץ הזאת. אין לסבול עוד מצב זה- - אין להסתפק בשיטת ההתגוננות. היא הייתה נכונה עד כה מבחינה מדינית- על כן נהגנו לפיה- חיילנו עמדו במשך שבוע בכל נקודות התורפה והדפו התקפות- אך שיטה זו תמיט עלינו אסונות פוליטיים אם נוסיף לנקוט בה בעתיד. היוזמה תישאר בידי הפורעים. אנו נהיה מופתעים. ידינו תהיינה כבולות בידי המשעבד הבריטי. הקץ לשיטת ההתגוננות הפסיבית! נצא לקני המרצחים ונכריתם! אין לנו ריב בעם הערבי. אנו רוצים בשלום עם העם השכן. אך את ידי המרצחים נגדע בלי רחמים. והמרצחים אינם רק הפורעים הערבים המוסתים; הם גם - או בעיקר - שליחי המשעבד הנאצו-בריטי. הם הם שהטילו את הארץ למערבולת דמים. הם המזיינים את הפורעים והמעודדים אותם. הם האוסרים מגינים עבריים ומפרקים את נשקם. הם הרוצחים אותם בדם קר. כוונת האויב ברורה: הוא רוצה לפרק את הנשק מעל הכוח העברי. הוא רוצה להפכנו ליהודי-חסות. הוא רוצה להכניענו ולהטיל עלינו את תוכנית מוריסון. נסכל מזימתו! נכה במשעבד הנאצו-בריטי. לא ניתן לו לחזות בשקט בהתנגשויות דמים, פרי הסתתו, ובהתשת כוחנו. נכריחו ונמריצו לפנות את הארץ - בניגוד לתוכניותיו השטניות. הקץ להשתוללות הדמים במולדת!
אשלי גרין
חיים אישיים
בשנת 2010, קיבלה גרין את "פרס אייקון האופנה" ב-Life's Young Hollywood Awards, וכן פרס מטעם קרן "PETA" לייצוג של חברת Avon ובדיקתם על מדיניות בעלי חיים.
מלון בלגרד (סרט)
עלילה
פאשה, בחור עליז וכובש לבבות סרבי, הוא הבעלים של מלון חמישה כוכבים בבלגרד. הוא חי, ללא דאגות, עד שיום אחד, במקרה, הוא מוצא עצמו מסתבך עם המאפיה הסרבית. כתשלום החוב, ראש המאפיה מאלץ את פאשה להתחתן עם בתו. נערה מתחילה להתכונן בקנאות לחתונה במלונית נאה, כאשר פשה, לאחר ארבע שנות פרידה, נתקל לפתע בדאשה, אהבתו הרוסייה. באווירה הרומנטית של העיר העתיקה, הרגשות ביניהם מתפרצים שוב... הפעם על רקע מצב לא פשוט שעליו למצוא בו את הפתרון לכל צרותיו.
ביקורת התבונה הטהורה
תוכן הספר
"ביקורת התבונה הטהורה" מאורגנת סביב מספר חלוקות בסיסיות. לאחר שתי ההקדמות (הקדמה למהדורה הראשונה של 1781 והשנייה של 1787) והמבוא, הספר מחולק לתורת-היסודות, ותורת-המתודה:
נתן מילשטיין
חייו
נתן מילשטיין נולד באודסה. בילדותו אילצה אותו אמו לקבל שיעורי כינור כדי למנוע אותו ממעשי שובבות. כילד, למד אצל פיוטר סטוליארסקי (שהיה גם מורו של דוד אויסטרך). כאשר היה בן 11, הזמין אותו ליאופולד אאואר להימנות עם תלמידיו בקונסרבטוריון של סנקט פטרבורג. הוא היה אחרון תלמידיו של אאואר שעסק בנגינה באופן פעיל.
כאשר נסע אאואר לנורווגיה בשנת 1917, חזר מילשטיין לאודסה. בשנת 1921 יצא לקייב, שם פגש את הפסנתרן ולדימיר הורוביץ. השניים ניגנו בצוותא ונקשרה ביניהם ידידות אמיצה. בשנת 1925 יצאו יחד למסע קונצרטים במערב אירופה. בערך באותה תקופה נעשה מילשטיין לתלמידו של אז'ן איזאיי למשך כמה חודשים.
אריה לייב הלוי אפשטיין
קורותיו
לאחר פטירתו עלה על כס הרבנות בקניגסברג חתן אחותו, רבי שמשון קרליץ.
עמוס אריכא
בתיאטרון
בשנות ה-50 עשה אריכא כברת דרך בעולם התיאטרון (הבימה, התיאטרון הקאמרי, האהל ותיאטרון זירה) והופיע כשחקן בשורת תפקידים ראשיים. הוא נמנה עם מייסדי תיאטרון הפנטומימה שיזם והקים שייקה אופיר במסגרת התיאטרון הקאמרי, כשחזר ב-1952 מפריז בה למד פנטומימה אצל רב-האמן אטיין דקרו. הצגת הבכורה, "מסכות", התקיימה באביב 1954. כן הופיע בתפקיד משני בצדם של שייקה אופיר ושושנה דמארי בסרט הצבעוני הראשון שנוצר בישראל, "באין מולדת". בשנים שעשה בתיאטרון כשחקן ביצע שורה של תפקידים מרכזיים ואחרים, ובהם:
במשטרת ישראל
בסוף שנת 1975 השתחרר אריכא בדרגת סגן-ניצב. המפכ"ל רב-ניצב שאול רוזוליו ביקש ממנו להצטרף ללשכתו במטה הארצי בירושלים, לקדמו בדרגה ולהציבו במעמד של עוזר בכיר, אך הוא ביכר לפרוש ולהתמקד ביצירתו. ימיו במשטרת ישראל סיפקו לו מקור לא אכזב של ידיעות מקצועיות ששימשו אותו בכתיבת רבים מספריו.
עבודתו האמנותית
דומה וכזאת הייתה גם התייחסותם של יוצרים שנמצאו במוקד הביקורת האמנותית לאריכא עצמו.
פגמי תכנון
פגם בתכנון הוא הסדר נזיקי שמקורו בחוק האחריות למוצרים פגומים. חוק זה, אשר נחקק בישראל ב-1980, יועד להגדיל את אחריותם של יצרנים ובה בעת להעלות את היקף זכאותם של צרכנים לפיצוי עבור נזקי גוף שמקורם בפגם במוצר. חלק מהוראותיו של חוק זה עוסקות בנזקים הנגרמים לצרכן בשל פגם בתכנונו, וקובעות הסדר פיצוי במקרים אלו. פגם בתכנון הוא ליקוי שנוצר במוצר כבר בשלב תכנונו ומאפיין את כל המוצרים בקו הייצור. כתוצאה מהליקוי נוצר פוטנציאל לגרימת נזק מכל המוצרים שיוצרו בקו הייצור הנוכחי, ופסיקת בית המשפט שקיים במוצר פגם תכנוני משמעותה הן פיצוי הצרכן הניזוק והן פסילת כל קו המוצרים.
פגם בתכנון
§A402 ל – Restatment (second) Of Torts סייג את הכלל לנזקים שנגרמו לצרכן או למשתמש בלבד, אך ב-§2d ל – Restatment (third) Of torts הושמטה הגבלה זו והומלץ להעניק זכות תביעה לכל מי שנגרם לו נזק על ידי המוצר.
סיכון בלתי סביר: מרבית הפעולות המתבצעות בחיי היומיום טומנות בחובן סיכון לגרימת נזק. למרות זאת, ישנם סיכונים אשר החברה מוכנה לקבל את קיומם עקב תוחלת נזק קטנה (כלומר שהסיכוי שהנזק ייגרם בד בבד עם גובה הנזק שייגרם אינם כה משמעותיים) או עקב תועלת משמעותית מעצם ביצוע הפעולה שהסיכון נלווה אליה. סיכונים אלה יוגדרו כסיכונים סבירים. לדוגמה, נסיעה במכונית בלילה היא פעולה שמולידה לצידה סיכון לא מבוטל להתרחשותן של תאונות. חרף זאת, איסור נסיעה בלילה עשוי ליצור נזק רב משל עצמו, וזהו נזק שהחברה לא מעוניינת לקחת על עצמה. לפיכך, נסיעה בלילה, חרף סיכוניה - היא סיכון סביר. מכאן, ניתן להגדיר סיכון בלתי סביר כסיכון שהחברה לא מוכנה לשאתו, אך היא מוכנה לשלם את המחיר הכרוך במניעתו.
היסטוריה חקיקתית
המחוקק הישראלי החליט להחמיר את אחריותו של היצרן על יסוד שיקולי צדק מחלק וצדק מתקן. בדברי ההסבר להצעת החוק צוינו חמישה שיקולים עיקריים אשר הניעו את הכנסת להציע את שינוי משטר האחריות מרשלנות לאחריות חמורה. מצד שיקולי הצדק המתקן ניתן לציין את העובדה שהיצרן הוא שיצר את הסיכון על ידי הכנסת המוצר למחזור העסקים, וכן כי ניסיונותיו לקדם ולפרסם את המוצר יצרו אצל הקהל ציפיות למוצר בטוח. מצד שיקולי הצדק החלוקתי נציין כי היצרן נמצא בעמדה טובה יותר להקטין את הסיכון על ידי פיקוח מחמיר על איכות מוצריו, החמרת האחריות תצמצם את מספר ההתדיינויות המשפטיות וכן כי יש ביכולתו של היצרן לפזר את הנזק על ידי ביטוח והטלת הוצאות הפרמיה על כלל הצרכנים (על ידי העלאת מחיר המוצר). על יסוד שיקולים אלה שונה בסיס אחריותם של יצרנים ממשטר של רשלנות למשטר אחריות חמורה. שינוי זה לבדו לא פתר את הקשיים באבחונו של פגם בתכנון המוצר. בפרק הבא יוצג בפירוט חוק האחריות למוצרים פגומים ויודגמו המבחנים השונים מהפסיקה הישראלית והאמריקאית שנועדו לסייע לביהמ"ש לאבחן פגם בתכנון.
איימון דה ואלירה
אֵיְימון דה ואלירה (באנגלית: Éamon de Valera; 14 באוקטובר 1882 - 29 באוגוסט 1975), נולד כאדוארד ג'ורג' דה ואלירה (Edward George de Valera) היה מדינאי אירי, מראשי מאבקה של אירלנד לעצמאות נגד השלטון הבריטי במחצית הראשונה של המאה ה-20. דה ואלירה שימש זמן רב בתפקיד ראש הממשלה האירי, וסיים את פעולתו בשירות העם האירי בתפקיד נשיא אירלנד (אייר). יש המכנים אותו, לצד יריבו הגדול מייקל קולינס, "אבי האומה" האירית.
פגמי תכנון
סקירת הוראות חוק האחריות למוצרים פגומים הנוגעות לפגמי תכנון
אין ספק כי הוראת חוק סתומה זו, המציעה התייחסות אגבית לפגמי תכנון בתוך הסדר ההגנות, מעלה שאלות רבות על המבחן שהתכוון המחוקק הישראלי לקבוע למען אבחון פגמי תכנון כמו גם לגבי משטר האחריות הנוהג לפגמים מסוג זה. על מנת לברר את השאלה עד תומה, נציע כעת סקירה רחבה של המבחנים הנהוגים בשיטות המשפט השונות ואשר הוצעו בספרות המשפטית, הישראלית והזרה. לאחר מכן תובהר כוונתו של הסדר חוק האחריות למוצרים פגומים בכל הנוגע לפגמי תכנון.
מבחני אבחון פגם תכנון
כאמור, פגם בתכנון משמעותו סיכון בלתי סביר שנגרם על ידי המוצר כתוצאה מתכנון לקוי. בתי המשפט התחבטו משך שנים כיצד להגיע למסקנה שסיכון אשר מקורו במוצר עונה להגדרה של סיכון בלתי סביר. ההתלבטות הזו הולידה מספר רב של מבחנים ונוסחאות, שעיקריהם יוצגו להלן. ראשית יוצג מבחן מסורתי של אחריות חמורה בגרסה נוקשה ומשם נעבור לסקור את המבחנים השונים אשר ריככו במשך הזמן גישה זו בכל הנוגע לפגמי תכנון. במהלך הסקירה ניתן יהיה להבחין שכמעט כל המבחנים המוצעים מביאים לידי ביטוי דווקא יסודות של עוולת הרשלנות.
איימון דה ואלירה
כנשיא הרפובליקה
כאשר חזר דה ואלירה לאירלנד, בסוף 1920, הייתה הארץ עדיין בחבלי מלחמת העצמאות. דה ואלירה עמד על כך שאירלנד תתנתק באופן מוחלט מבריטניה. עם זאת, הצהיר שאם תנתן לאירלנד עצמאות מוחלטת הוא יסכים לברית לשיתוף פעולה צבאי וכלכלי. המשא ומתן התקדם במהלך שנת 1921. אולם דה ואלירה דחה את ההצעה הבריטית מאוגוסט 1920 לעצמאות פנימית תוך כפיפות לכתר הבריטי.
פגמי תכנון
מבחני אבחון פגם תכנון
שלושת המושגים לעיל הבהירו שהידע של היצרן בשעת תכנון המוצר אינו רלוונטי תחת המאטריה של אחריות חמורה. בנוסף ניתן לומר שהמבחן גם אינו בודק את שאלת הסיכון מנקודת המבט של היצרן הסביר (כפי שנהוג ברשלנות), אלא מנקודת מבט שיוצרת רף ידע גבוה יותר, לדוגמה של המומחה או המדען. שינויים אלה מבטאים היטב את המעבר שנעשה ממשטר של רשלנות למשטר של אחריות חמורה, תוך הימנעות מהטלת אחריות גורפת ובגישה מתונה (בניגוד למבחן שהציע דיאמונד). בכוחו של ביהמ"ש לרכך עוד יותר את מידת ייחוס האחריות על היצרן במסגרת מבחן זה. לדוגמה, ניתן לקבוע שבדיקת סבירות הסיכון תעשה בנקודת זמן מוקדמת יותר מאשר רגע ההתדיינות המשפטית – זמן רכישת המוצר למשל.
איימון דה ואלירה
ההשתתפות בדאל של המדינה החופשית - "הנוסחה הריקה"
בפברואר 1929 נידון לחודש מאסר בבלפסט בעוון כניסה בלי רישיון לצפון אירלנד. במהלך משפטו סירב לדבר אנגלית והתעקש לדבר גאלית.
החוקה החדשה
ככל שצעדים אלו התיימרו להתנגד לחלוקת האי, היו אלו צעדים הכרזתיים בלבד. חלוקת האי נותרה עובדה קיימת גם לאחר חקיקת החוקה, מבחינה משפטית ועובדתית כאחת. כן המשיך המלך האנגלי ג'ורג' השישי להתייחס אל עצמו כמלך אירלנד. המעמד המיוחד שניתן לכנסייה הקתולית אף הוא היה מליצה חסרת משמעות. החוקה הכירה בקיום "הכנסייה של אירלנד" הפרוטסטנטית, בקיום הכנסייה הפרסבטריאנית והמתודיסטית, וכן באוכלוסייה היהודית של אירלנד כדתות שוות זכויות בעלות חופש פולחן מלא. מסיבה זו סירב האפיפיור פיוס האחד עשר לתמוך בחוקה. על אף שלשפה האירית ניתנה עליונות סמלית, המשיכה השפה להיות שפת מיעוט, והאנגלית המשיכה להיות השפה השלטת בפועל. בסיכומו של דבר החוקה לא הפכה את אירלנד למדינה חופשית, קתולית, גאלית, או חופשייה לחלוטין מן הכתר האנגלי.
פגמי תכנון
גישת הצדק המתקן – מהו הסדר האחריות הצודק יותר?
גישת הצדק המתקן מציעה בדרך כלל להטיל את האחריות לנזק על מי שנושא באשם לגרימתו. על פניו, נראה כי השימוש במשטר הרשלנות הוגן הרבה יותר, שכן הוא מתנה את הטלת האחריות על היצרן בקיומו של יסוד אשם בפעילות התכנון שלו (יש לזכור כי מדובר באשמה חברתית ולאו דווקא סובייקטיבית). אינטואיטיבית, אין זה נראה הוגן לייחס ליצרן מידע שלא היה ביכולתו לדעת בשעת תכנון המוצר כפי שמציע מבחן סבירות הסיכון. לכן, הגנת "מצב המידע" שאימץ החוק הישראלי נתפסת כהוגנת ומתיישבת טוב יותר עם גישת הצדק המתקן. אך במציאות המודרנית אין התשובה כה פשוטה. בפועל, היצרן עושה שימוש במנגנוני הביטוח המוצעים לו ומפזר את עלות הפרמיה בין כל הצרכנים. לפיכך, גם אם החוק יטיל אחריות חמורה על היצרן וגם אם יינקט משטר של רשלנות, הצרכנים הם אלה שישלמו את עלות הפיצוי מאחר שפרמיית הביטוח תגרום לעלייה במחיר המוצר. במקרים רבים היצרן יפזר את עלות הביטוח אף כלפי צרכנים של מוצרים אחרים אשר הוא מייצר. תחת מאטריה זו ניתן לומר שהטלת האחריות עליו מוצדקת והוגנת, שכן בכל מקרה הוא אינו נושא בנטל לבדו.
תקרת הזכוכית
"תקרת הזכוכית" היא דימוי המשמש לתיאור "מחסום בלתי נראה", ובכל זאת בלתי עביר שעוצר מיעוטים ונשים מעלייה לשלבים העליונים של הסולם החברתי, ללא קשר לכישורים או ההישגים שלהם".
התמודדות עם תופעת תקרת הזכוכית
על אף הקושי להוכיח מחקרית את קיומה של תקרת הזכוכית, מספר הנשים ובני קבוצות מיעוט בדרגות בכירות מוכיחים זאת. בישראל ומחוצה לה נעשו פעולות שונות על מנת לנסות ולשבור את תקרת הזכוכית. פעולות אלו נעשות במספר מישורים: שינוי חקיקה, פעילות ציבורית הסברתית ופעילות העצמה לנשים.
יוזמה לסדיקת תקרת הזכוכית, באה מצדה של הכנסת בהצעת חוק אותה הגישו יולי תמיר ואתי לבני אשר נתמכה על ידי חברות כנסת נוספות. הצעה זו דורשת "ייצוג נשי הולם בתהליכים מדיניים".
נתונים על תקרת הזכוכית בישראל
אקדמיה: שיעור הנשים מבין כלל הסטודנטים גדל בכל שנה ומצביע על רוב - 55% מהסטודנטים לתואר ראשון הן נשים, 60% מהסטודנטים לתואר שני ו־52.4% בתואר שלישי. כאשר בוחנים את מקומן בסגל האקדמי המצב משתנה. לפי נתוני המועצה לקידום נשים במדע, במשרד המדע, הטכנולוגיה והחלל ב־2010 25% מכלל הסגל הבכיר באוניברסיטאות היו נשים, לעומת 38% באיחוד האירופי. מתוך חברי סגל בדרגת פרופסור מן המניין, 15% היו נשים, לעומת 19% בממוצע באיחוד האירופי. מספר הנשים החברות באקדמיה למדעים הוא שמונה מתוך 105 חברים. הסטטיסטיקה על שיעורן של נשים בסגל האקדמי באוניברסיטאות בישראל מביאה להעלאת השערה בדבר קיומה של תקרת זכוכית בתחום זה.
במרץ 2021 פרסם האקונומיסט טבלה ובה 'מדד תקרת הזכוכית לנשים' ב-29 מממדינות ה-OECD. הקריטריונים למדד הם השכלה גבוהה, השתתפות בכוח העבודה, פערי שכר מגדריים, שיעור הנשים בתפקידי ניהול, שיעור הנשים בדירקטוריונים, ציונים במבחני GMAT ושיעור הייצוג בפרלמנט של המדינה. ישראל דורגה במקום ה-19 מתוך 29 מדינות במדד (כאשר שוודיה במקום הראשון ודרום קוריאה באחרון).
דלקת גיד אכילס
סיבה
במהלך שלב הדריכה של כף הרגל על הרצפה במחזור הריצה וההליכה, הקרסול והרגליים מבצעות סיבוב טבעי כלפי פנים וחוץ בקירוב ב-5 מעלות. הטיה מופרזת של הרגל (מעל 5 מעלות) הוא סוג של מנגנון מכני שיכול להוביל לדלקת.
טיפול
הטיפול בדרך כלל כולל מנוחה, קרח, שימוש בנוגדי דלקת שאינם סטרואידים ופיזיותרפיה. הגבהת העקב או שימוש במדרסים גם כן עשויה להיות יעילה ושימושית בטיפול.
הזרקות
ישנן מעט סימוכין התומכים בהזרקות כטיפול.
התפוצצות אוכלוסין
היסטוריית גידול האוכלוסייה
לאחר תחילת המהפכה התעשייתית, במהלך המאה ה-18, קצב גידול האוכלוסייה החל לעלות. בסוף המאה ה-18, אוכלוסיית העולם נאמדה בקצת פחות ממיליארד. בתחילת המאה ה-20, אוכלוסיית העולם הייתה בערך 1.6 מיליארד. צמיחה דרמטית החלה לאחר מלחמת העולם השנייה. אז החל גידול אוכלוסיית העולם בקצב של מעל 1.8% בשנה במקביל להגדלת ייצור המזון כתוצאה מתיעוש החקלאות שהביאה המהפכה הירוקה. קצב גידול האוכלוסייה האנושית הגיע לשיא ב-1964, בערך 2.1% בשנה. כל תוספת של מיליארד בני אדם לקחה פחות ופחות זמן: 33 שנים להגיע לשלושה מיליארד ב-1960, 14 שנים עבור ארבעה מיליארד ב-1974, 13 שנים עבור חמישה מיליארד ב-1987, 12 שנים עבור שישה מיליארד ב-1999, 12 שנים עבור שבעה מיליארד ב-2011 ו-11 שנים עבור שמונה מיליארד בסוף 2022.
החשש מפיצוץ אוכלוסין לאורך ההיסטוריה
ככל שפרופיל הבעיות הסביבתיות העומדות בפני האנושות גדל במהלך סוף המאה ה-20 ותחילת המאה ה-21, חלקם הסתכלו על גידול האוכלוסייה כגורם שורש. סקר מ-2015 ממרכז המחקר פיו מדווח כי 82% מהמדענים הקשורים לאגודה האמריקאית לקידום המדע היו מודאגים מגידול האוכלוסייה. בשנת 2017, יותר משליש מ-50 מדענים זוכי פרס נובל שנסקרו על ידי ה-Times Higher Education במפגשי חתני פרס נובל בגרמניה אמרו שאוכלוסיית יתר אנושית והידרדרות סביבתית הם שני האיומים הגדולים ביותר העומדים בפני האנושות. בנובמבר באותה שנה, נחתמה "אזהרת המדענים העולמית לאנושות": הודעה שנייה, שנחתמה על ידי 15,364 מדענים מ-184 מדינות, ציינה שגידול אוכלוסייה אנושי מהיר הוא "הגורם העיקרי מאחורי איומים אקולוגיים רבים ואף חברתיים". ארליך ומדענים אחרים בכנס בוותיקן על הכחדת מינים עכשוויים קשרו את הנושא לגידול האוכלוסייה ב-2017, ודגלו בשליטה באוכלוסיית האדם, מה שמשך מחלוקת מצד הכנסייה הקתולית. בשנת 2019, אזהרה על שינויי אקלים שנחתמה על ידי 11,000 מדענים מ-153 מדינות אמרה כי גידול האוכלוסייה האנושית מוסיף 80 מיליון בני אדם מדי שנה, ו"יש לייצב את אוכלוסיית העולם - ובאופן אידיאלי, לצמצם בהדרגה - במסגרת שמבטיחה שלמות חברתית" כדי להפחית את ההשפעה של "גידול האוכלוסייה על פליטת גזי חממה ואובדן המגוון הביולוגי."
עונת 1992/1993 בליגת המשנה ההולנדית
מבנה
על ניצחון הוענקו 2 נקודות ועל תיקו נקודה בודדת. הליגה כללה 18 קבוצות, 15 ששיחקו בעונה הקודמת בליגה, אליהן הצטרפו, היורדות מליגת העל, פנלו, דה חראפסחאפ ודן האג ששיחקו ביניהן במשך 2 סיבובים בני 17 משחקים כל אחד - 34 מחזורים בסה"כ. בסיומם הקבוצה במקום ה-1 העפילה לליגה הראשונה. החל מעונה זו שונתה שיטת הפלייאוף ובוטלה שיטת הדירוג, ובמקומה הונהגה שיטת פלייאוף חדשה. הקבוצות שסיימו במקומות 2–5 שובצו לשני בתי פלייאוף יחד עם הקבוצות שסיימו במקומות 16 ו-17 בליגת העל, בבית הפלייאוף שובצו שתי קבוצות מליגת המשנה וקבוצה אחת מליגת העל, אשר שיחקו צמד משחקים כנגד 2 היריבות בבית, 4 בסך הכל ובסיומן הראשונה בכל בית זכתה בכרטיס לעונה הבאה בליגה הראשונה.
Slime Language 2
גרסת הדלוקס של האלבום יצאה לאור ב-23 באפריל 2021, שבוע לאחר צאת האלבום, וכוללת הופעות אורח של דה-בייבי, דון טוליבר, מגו, ג'ים ג'ונס ו-24האבי.
יודנבריסטראט
יודנבריסטראט (בהולנדית: Jodenbreestraat - "הרחוב היהודי הרחב") הוא רחוב במרכז אמסטרדם שבהולנד. הרחוב מקשר בין רחוב אנתוניוס הקדוש (Sint Antoniesluis sluice) לכיכר ויסרפליין (Mr. Visserplein).
היסטוריה
שם הרחוב, שהיה חלק מרחוב אנתוניוס הקדוש (Sint Antoniesbreestraat), שונה במהלך המאה ה-17 עת התיישבו ברחוב מהגרים יהודים מפורטוגל וספרד. הרחוב שימש כשוק עבור הסוחרים היהודיים אשר הקימו בו דוכנים למכור את מרכולתם. בשלטי המאה ה-19 הסדירו שלטונות העיר את המסחר ברחוב והעבירו את הסוחרים ודוכניהם לכיכר ווטרלו הסמוכה.
ברוך אל עליון
נושא הפיוט הוא אמירת דברי שבח לאל, שנתן מנוחה שלמה, גופנית ונפשית לעמו. הוא מתאר את נועם השבת ואת כבודה שאותה מפארים במאכלים ערבים ומיני מטעמים ולבושים חגיגיים; את השכר העצום שיקבל שומר השבת בגן עדן ובעולם הזה, ואף מרחיב בהשפעה הנפשית של השבת על האדם, ואת הרגשות שאותן היא מעוררת; ואת חשיבות השבת לפני הקדוש ברוך הוא שקראה "חמדת הימים".
מרדכי ברנשטיין (חלוץ)
קורות חייו
הוריו של מרדכי (מוטל) ברנשטיין נולדו באימפריה הרוסית. כשהגיע אביו של מרדכי, דוד ברנשטיין, לגיל בר מצווה חיתנו אותו עם רעייתו ובני הזוג הועברו מעבר לגבול, לרומניה, כדי למנוע סכנת חטיפה לצבא הרוסי, כפי שנהגו באותה תקופה. הם התיישבו במוינשט, שם נעשו לחסידיו של הרבי מבוהוש. שם נולדו ילדיהם ובהם מוטל (מרדכי). מוטל למד בחדר ובהמשך בישיבה והיה ידען גדול בתורה. הוא הצטרף לחיבת ציון ולארגון צעירי ציון, שהקים גיסו לעתיד, דוד שוב. הוא נשא לאישה את עדה (אקה), אחותו של דוד שוב. מרדכי היה פעיל בתנועה לארגון העלייה ובשנת 1882 עלה עם משפחתו מרומניה לארץ ישראל והיה בין מייסדי המושבה ראש פינה.
פארק אקולוגי גלילות
בפארק זורם נחל אחיה. עצי אקליפטוס גדלים בו, לצד פריחת נרקיסים. שוכן בו אתר ארכאולוגי של מערות קבורה שומרוניות - מערות אפקה. על רכס הכורכר יש שפע צמחים - צבעונים, סחלבים, שפתניים ואירוס ארץ-ישראלי. חיים בפארק בעלי חיים - תנים, נמיות, ארנבות שדה, קרפדות, חרדונים וצבים.
שאול קצנלבוגן
קורותיו
בשנת תרי"ח (1858) התמנה לרבה של קוסובה, ביוזמת הרב יצחק אלחנן ספקטור, שהיה אז רבה של נובהרדוק. כיהן ברבנות קוסובה במשך עשרים וארבע שנים.
ל'אטאלנט
תקציר העלילה
הסרט מתחקה אחר קורותיו של ז'אן, הקפטן של הדוברה ל'אטאלנט ואשתו החדשה, ג'וליט (דיטה פארלו). הם נישאים לאחר שבקושי הכירו זה את זה, בעיירה הפרובינציאלית של ג'וליט. הסצנה של צעדתם מהחתונה לסירתו של ז'אן מצולם בסגנון מקוטע והוא מבשרו של הגל החדש של הסרטים הצרפתיים. הם יוצאים לטיול לפריז, מסע המשמש הן להובלת מטען והן כירח הדבש שלהם. מתח ניצת בקרב הצוות, אשר אינם רגילים להימצאותה של אישה על הספינה. רוב הקונפליקט נובע מז'אן שמתעוררת בו קנאה זועמת, הוא מנפץ צלחות, ומרים עוגן כל אימת שמזדמן, לאחר שהוא מגלה את ג'וליט ועמיתו ז'ול (מישל סימון) משוחחים בתאו של ז'ול.
ההערכה לסרט
הצילום שקצר את ההלל היה של בוריס קאופמן, מאוחר יותר הוא הפליג לצלם סרטים גדולים בהוליווד כמו חופי הכרך. אף על פי כן, הוא תיאר את עבודתו עם ויגו כ"גן עדן קולנועי".
מרווין האנדרואיד הפרנואיד
סרט
ווריק דייוויס לבש את התחפושת של הרובוט בסרט משנת 2005 והקול שלו שוחק על ידי אלן ריקמן. העיצוב המודרני יותר של מרווין סוטה מהעיצוב המקורי של סדרת הטלוויזיה, בעיצוב החדש מרווין הוא קצר יותר, עם ראש גדול מאוד ביחס לגוף ובעל גפיים גוציים. התחפושת המקורית מהסדרה הופיעה בסרט בתור קמאו (הופעת אורח), כשהיא עומדת בתור במסרד הווגוני בווגוספיר, כשהגיבורים של הסיפור מנסים לשחרר את טרישיה, יחד עם צורות חיים אחרות.
יהודה לוי (שחקן)
ביוגרפיה
בשנת 2002 לוי שיחק תפקיד ראשי בסרטו זוכה פרס האקדמיה לטלוויזיה ופסטיבל הקולנוע ירושלים של איתן פוקס, "יוסי וג'אגר". הסרט זכה לשבחים בישראל ומחוצה לה ולוי זכה בפרס האקדמיה לטלוויזיה על תפקידו בסרט.
לוי השתתף בפסטיגל בשנים 2002, 2003, 2011 ו-2015 בתפקיד ראשי, ואף זכה פעמיים במקום הראשון בשנים 2002 ו-2003.
ב-2010 גילם את פרדי, בנו של אלימלך זורקין (בגילומו של זאב רווח), בסדרה "חסמבה דור 3" ששודרה בערוץ הוט 3 והתבססה על סדרת ספרים באותו השם שכתב יגאל מוסינזון. בשנת 2011 השתתף במופע המרכזי לחנוכה - הפסטיגל, שם שיחק את "פישנזון" מורה שהמציא תוכנה שמכניסה אנשים למחשב, בפסטיגל זה הופיע לצד רבים כגון אליאנה תדהר, תובל שפיר, עוז זהבי ועוד. בשנת 2012 יצא הסרט ההוליוודי "בשם הכסף", בו גילם לוי בתפקיד הראשי את אייזק, מוסכניק שנקלע בלית ברירה לעולם הפשע.
חיים אישיים
לוי ניהל מערכות יחסים עם יעל בר זוהר ועם אפרת בוימולד. בשנים 2006 עד 2013 ניהל מערכת יחסים עם נינט טייב. השניים התארסו, ומאוחר יותר הודיעו על פרידה.
צ'אד הצרפתית
מינהל קולוניאלי
צרפת הצליחה לשלוט ביעילות רק בדרום, אבל עד 1946 הכיוון המנהלי הגיע מבנגי באובאנגי-שארי ולא מנג'מנה. בניגוד לצפון ולמרכז צ'אד, הוקמה מערכת קולוניאלית צרפתית של ממשל אזרחי ישיר בקרב בני שרה, קבוצה אתנית דרומית, ושכניהם. כמו כן, בניגוד לשאר צ'אד, רמה צנועה של התפתחות כלכלית התרחשה בדרום בגלל ההקדמה ב-1929 של ייצור כותנה בקנה מידה גדול. העברות כספים ופנסיות לתושבי הדרום ששירתו בצבא הצרפתי גם שיפרו את הרווחה הכלכלית.
פוליטיקה מקומית
עד תחילת שנות ה-50 שלטו כוחות פוליטיים שמקורם בצרפת בהתפתחות הפוליטיקה בצ'אד. בבחירות המקומיות ניצחו בעיקר חברי האיחוד הדמוקרטי של צ'אד ("Union Démocratique Tchadienne" או UDT), שנוסדה ב-1946, שהייתה קשורה למפלגה פוליטית בצרפת, העצרת הגוליסטית של העם הצרפתי. ה-UDT ייצג אינטרסים מסחריים צרפתיים וגוש של מנהיגים מסורתיים המורכבים בעיקר מאצולה מוסלמית ואואדאית. הקהילה האירופית של צ'אד יזמה את הנוהג של שימוש בשירות המדינה למטרות פוליטיות מפלגתיות; עובדי מדינה אפריקאים שזוהו עם ארגונים המתנגדים ל-UDT מצאו עצמם עד מהרה מפוטרים או הועברו לתפקידים מרוחקים. לדוגמה, פרנסואה טומבלבאי (לימים הפך לנשיא) איבד את עבודתו כמורה ובסופו של דבר יצר לבנים בעבודת יד בגלל פעילות האיגוד שלו ותפקידו במפלגת האופוזיציה הצ'אדית הפרוגרסיבית ("Parti Progressiste Tchadien" או PPT).
אמנת וושינגטון (חיות מוגנות)
האמנה: רקע ודרכי פעולה
הפרה של ההסכם יכולה גם לכלול רשלנות ביחס להנפקת היתרי יבוא/יצוא, סחר מופרז, אכיפה מרושלת, וכישלון בהכנת הדוחות השנתיים (ההפרה הנפוצה ביותר).
הנספחים לאמנת וושינגטון
מינים מוצעים להוספה לאמנה במסגרת הכינוסים של הצדדים להסכם. מותר לצדדים להסכם להציע להוסיף לאמנה מינים שאינם מצויים בשטחם והם יצורפו אליה, גם אם המדינות שמינים אלה מצויים בשטחן מתנגדות, אם הושג בהצבעה רוב של לפחות 2/3. דיונים בנושאים אלה הם בין הסוערים ביותר המתנהלים בכינוסים של הצדדים להסכם לאמנה.
נספח ראשון – 926 מינים + 48 תת-מינים
מינים אלו מצויים בסכנת הכחדה אם הסחר בהם לא יפסק. סחר במינים אלו שנלכדו בבר הוא בלתי חוקי (ומותר רק בנסיבות יוצאות מהכלל החייבות באישור). בעלי חיים בשבייה או צמחים מתורבתים של מינים המצויים בנספח הראשון נחשבים כמינים השייכים לנספח השני ולכן מוגנים על פי הכללים של נספח זה (ראו בהמשך). הרשות הניהולית של המדינה המייצאת חייבת לפסוק שהיצוא אינו פוגע במין, ולהבטיח שיצוא של פרטים מהמין לא ישפיע לרעה על האוכלוסייה בבר. כל סחר במינים אלו דורש היתרי יבוא ויצוא. הרשות הניהולית של המדינה המייצאת אמורה לבדוק גם את קיומו של היתר יבוא ושהמדינה המייבאת מסוגלת לדאוג כיאות למין המיוצא. מיני חיות בולטים הם גורילה (Gorilla gorilla), שימפנזה (המין Pan), טיגריס (Panthera tigris), יגואר (Panthera onca), צ'יטה (Acinonyx jubatus), פיל אסייתי (Elephas maximus), כמה מהאוכלוסיות של פיל סאוונה אפריקני (Loxodonta africana), תחש המשכן ותחש נהרות, וכל מיני הקרנפים (למעט כמה אוכלוסיות של תת-מינים מדרום אפריקה - ראו ).
חסרונות האמנה והביקורת עליה
ההסתייגויות העיקריות ממבנה האמנה ומהפילוסופיה שמאחוריה כוללות:
ישראל ואמנת וושינגטון
ישראל הייתה המדינה ה-58 שהצטרפה לאמנה. אשרור ההסכם היה ב-18 בדצמבר 1979 והוא נכנס לתוקף שלושה חודשים אחר־כך.
K-1 (צוללת)
פעילות הצוללת
לפני טביעה רשמה הצוללת הצלחה בהנחת מוקשים. בסך הכל הטביעה הצוללת 11 כלי שיט בעזרת שימוש במוקשים. ב-11 באוגוסט 1942 נפגעה הצוללת ממוקש ימי אך הצליחה לחזור לנמל ב-14 באוגוסט.
פרידריך קראנביטר
ביוגרפיה
בשנים 1940–1942 עמד בראש מחלקת II G (האמונה על בדיקת דואר, האזנות לשיחות טלפון ואבטחת אישים באירועים ציבוריים).
קלואה
בדומה לקלואה נפוץ במקסיקו גם "אחיו הצעיר" הסברוסו, ליקר קפה בעל אחוזי אלכוהול נמוכים יותר (24).
בית העירייה הישן בראשון לציון
תקופת העלייה השנייה והמנדט
בתקופת העלייה השנייה התגוררו במקום פקידי היקב, ובתקופת המנדט שכנו בבניין שהורחב משרדי המועצה והוועד החקלאי. בשנת 1948 נמכר הבניין על ידי פיק"א (חברה להתיישבות יהודית בארץ ישראל שהוקמה על ידי הברון רוטשילד) למועצה המקומית ראשון לציון, ושימש כמטה הראשי של הרשות המקומית.
ז'אן ויגו
ז'אן ויגו (בצרפתית: Jean Vigo; 26 באפריל 1905 – 5 באוקטובר 1934) היה במאי קולנוע צרפתי שמת בדמי ימיו, שסייע ליסד את הריאליזם הפואטי בקולנוע בשנות השלושים ונהפך לאחר מותו למשפיע מאוד על הגל החדש בקולנוע הצרפתי בשנות ה-50 המאוחרות ובשנות השישים המוקדמות.
קורות חייו
על שמו ניתן מדי שנה הפרס היוקרתי Prix Jean Vigo.
דיני שומרים
חקיקה ישראלית
דיני השומרים במשפט העברי הועתקו לדיני השומרים במשפט הישראלי בחוק השומרים תשכ"ז-1967. הבדלי ניסוח וכללי פרשנות שונים, הביאו לתוצאות משפטיות שונות בין פסיקת בתי המשפט בישראל למשפט העברי.
פורד פיירמונט
פורד פיירמונט בישראל
רכבים אמריקניים גדולים ומרווחים אלה, בעלי מנוע 4 צילינדרים בנפח 2,300 סמ"ק, שהצטיינו במהירותן וביציבותן, שובצו ברובן כניידות מבצעיות במערך התנועה במשטרה, ותופעלו בעיקר בכבישים הבין עירוניים.
ג'ורג' פוליה
פעילות מדעית
פועלו הרב ביותר היה בתחום החינוך המתמטי, והוא שיתף פעולה עם מתמטיקאים נוספים בכתיבת ספרים פורצי-דרך מבחינה פדגוגית. בין שיתופי הפעולה שלו ניתן למצוא את הספר "בעיות ומשפטים באנליזה" (בגרמנית: Aufgaben und Lehrsätze aus der Analysis) שכתב ב-1925 יחד עם גאבור סגה (בהונגרית: Szegő Gábor) וכן את "אי-שוויונים", שכתב עם הארדי וליטלווד ב-1934.
חיל האוויר הרוסי הקיסרי
היסטוריה
ספינת אוויר ראשונה נקלטה לשירות החיל כבר ב-1908. ב-1910 צי האימונים התעופתי הפך לבית הספר לתעופה לקצינים (Офицерская воздухоплавательная школа) שהכשיר לראשונה טייסים רוסיים. ב-1909 הוחלט על בניית 5 כלי טיס רוסיים ובשנת 1910 משרד ההגנה רכש כמה מטוסים מתוצרת האחים רייט האמריקניים ומטוסים מתוצרת אנרי פרמן הצרפתי. באותה עת כמה אנשי עסקים רוסיים הקימו חברות ומפעלים פרטיים לייצור מטוסים ומנועים, כשכמה מהם היו חברות בת של חברות מטוסים צרפתיות.
בשנת 1913, איגור סיקורסקי בנה מספר מטוסים שנכנסו לשירות, ביניהם המטוס "אביר רוסי" (שהיה המטוס הרב-מנועי הראשון בעולם) והמפציץ "איליה מורומץ", שלצד מטוס ה"גראנד" שימש כמפציץ עיקרי של חיל האוויר הרוסי בתקופת מלחמת העולם הראשונה. בשנת 1914 הטייס יאן נגורסקי השתתף במשלחת לחקר אנטארקטיקה והיה הטייס הראשון שהטיס מטוס בשמי הצפון.
כנופיית המקלות בגלגלים
עיבודים לקולנוע
ב-2012 הודיעו הנרי ג'וסט ואריאל שולמן, במאי הסרטים קאטפיש ופעילות על-טבעית 3 על כוונתם לביים עיבוד קולנועי לספר "כנופיית המקלות בגלגלים".
אלפרד הרמן פריד
קורות חיים
פריד היה חבר בולט בתנועת האספרנטו העולמית וחיבר מספר ספרים בנושא.
קרפדת קנים
אורכם הממוצע של פרטים בוגרים של המין הוא 10–15 סנטימטרים, אך תועדו גם פרטים גדולים הרבה יותר. לקרפדת הקנים בלוטות ארס גדולות על עורה, והראשנים והפרטים הבוגרים רעילים מאוד עבור מרבית בעלי החיים שינסו לאכול אותם. בגלל רעבתנותה ונטייתה לחסל מזיקים, הובאה קרפדת הקנים על ידי האדם לאזורים רבים באיים הקאריביים, בדרום-מזרח אסיה ובאוסטרליה, כאמצעי בקרת מזיקים חקלאי. הקרפדה הסתגלה היטב לאזור אוסטרליה, והיא קיבלה את שמה המקובל, קרפדת קנים, בשל מלחמתה במזיקים במטעים של קני סוכר. עם הזמן הפכה הקרפדה למין פולש באתרים רבים, ובחלק גדול מהאזורים אליהם הובאה על ידי האדם היא נחשבת למזיקה בפני עצמה, בייחוד בשל עורה הארסי הפוגע בטורפים המצויים באופן טבעי באזורים אלו. לאופייה יש השפעה שלילית גדולה על החקלאות המקומית, מפני שחיות מחמד ובעלי חיים אחרים מנסים לאכול את הקרפדה ונפגעים ממנה.
אנטומיה ומחזור חיים
קרפדת הקנים גדולה יחסית למיני קרפדות אחרים; הנקבות גדולות יותר מן הזכרים, והן מגיעות לאורך ממוצע של 10–15 סנטימטרים ובמקרים מסוימים אף הרבה למעלה מכן. פרט אחד שמוחזק בשווייץ ותועד בספר השיאים של גינס, הגיע למשקל של 2.65 קילוגרמים ולאורך של 38 סנטימטרים. פרט אחר, המשומר במוזיאון קווינסלנד, הגיע לאורך של 24.1 סנטימטרים, לרוחב של 16.5 סנטימטרים ולמשקל של 1.36 קילוגרמים. בטבע, קרפדות הקנים מגיעות לגיל 10–15 שנים, ואילו בשבייה היא יכולה להגיע אף לגיל 20.
וילם מנגלברך
ביוגרפיה
בשנת 1902 פגש את גוסטב מאהלר והתיידד עמו; היה לו חלק חשוב בהבאת רוב יצירותיו של מאהלר להולנד והוא שביסס את מסורת מהלר רבת השנים בתזמורת הקונצרטחבאו המלכותית. מהלר ביקר בקביעות בהולנד להציג את יצירותיו לקהל ההולנדי. למעשה, הוא ערך חלק מן הסימפוניות שלו בהיותו בהולנד כדי שיישמעו טוב יותר באקוסטיקה של הקונצרטחבאו וייתכן שזו אחת הסיבות לכך, שאולם קונצרטים זה ותזמורתו מפורסמים במסורת מהלר שלהם.
עם זאת, חשיבותו של מנגלברך כמנצח איננה נובעת רק מפרשנויותיו למהלר. הוא הצטיין במיוחד בביצוע יצירותיו של ריכרד שטראוס, למשל, והקלטותיו לפואמה הסימפונית של שטראוס, "חיי גיבור", נחשבות עד היום, לדעת המבקרים, בין הטובות ביותר - אם לא המעולות בה"א הידיעה - שנעשו ליצירה זו בכל הזמנים. נוסף לכך הותיר אחריו הקלטות של סימפוניות מאת בטהובן וברהמס וכן פירוש שנוי מאוד במחלוקת אך מרתק למתאוס פסיון של באך.
TLC (להקה)
1992–1993: אלבום הבכורה ותחילת ההצלחה
בסיבוב ההופעות הראשון שלהן הלהקה שימשה כמופע חימום בסיבוב ההופעות של הראפר אם סי האמר. בזמן סיבוב ההופעות גילו לופז ות'ומאס כי ווטקינס סובלת ממחלת אנמיה חרמשית, מחלה אותה הסתירה מבנות הלהקה עד שהיא התפרצה אצלה. עם השנים היא נאבקה במחלה אז הפכה לדוברת של הארגון המסייע להתמודדות עם המחלה בסוף שנות ה-90. בעקבות כך היא נאלצה להתאשפז מה שגרם להן לבטל מספר הופעות. באותה תקופה החליטו הלהקה לפטר את פרי מתפקיד המנהלת האישית שלהן מאחר שהלהקה הרוויחה סכומי כסף מועטים. פרי שחררה אותן מעסקת הניהול אך הן עדיין היו חתומות אצלה עד לסיום החוזה איתן ולכן פרי המשיכה לקבל נתח מרווחי הלהקה. בשנת 1994 הלהקה עשתה את תפקיד הבכורה שלהן בקולנוע בסרט מסיבת בית 3.
זמן קצר לאחר צאת האלבום לופז החלה לצאת עם שחקן הפוטבול אנדה ריסון. השניים היו ביחד עד שנת 1994 אז השניים נפרדו ולופז הגישה תלונה במשטרה נגד ריסון על תקיפה שהתקיימה בספטמבר 2003, ואף טענה שהייתה להם מערכת יחסים אלימה אם כי ריסון הכחיש את הטענות. בנוסף באותה תקופה אובחנה בהתמכרות לאלכוהול, אותו החלה לשתות כבר בגיל 15. ב-9 ביוני 1994, הייתה תקרית נוספת בין בני הזוג במהלכה לופז שרפה את נעליו של ריסון ובעקבות כך גם גרמה להצתה של חלקים נוספים בבית. בעקבות כך לופז נעצרה והוגש נגדה כתב אישום על הצתה ממדרגה ראשונה מה שהביא אותה לקבל 5 שנות מאסר על תנאי וקנס של עשרת אלפים דולר. בסופו של דבר הזוג התפייס והם יצאו אחד עם השני לסירוגין במשך 7 שנים.
1993–1997: אלבום שני, שיא הקריירה ופשיטת רגל
אך למרות הצלחתן הגדולה הלהקה הגישה בקשה לפשיטת רגל ב-3 ביולי 1995. מסתבר כי הלהקה הייתה מצויה בחובות בהיקף של 3.5 מיליון דולר שנבעו בין היתר מתשלומי ביטוח ששימשו לאירוע ההצתה של לופז וחשבונות רפואיים של ווטקינס אך הסיבה העיקרית לכך הייתה לטענת הלהקה העסקה שעשו עם לה-פייס ואריטסה רקורדס ועם המנהלת שלהן לשעבר פרי ריד. לטענתן לאחר שהן החזירו את ההשקעה של לה-פייס, אריסטה ופרי על עלויות ההקלטות, הייצור וההפצה הם המשיכו לגבות מהן כסף על דברים כמו נסיעות, טיסות, אוכל, ביגוד, מלונות, קידום, קליפים ועוד. לטענתן באופן אירוני ככל שהאלבומים שלהן הצליחו יותר כך הן הפסידו יותר כסף. בנוסף היה להן צורך לשלם גם למנהלים, עורכי דין, מפיקים ומיסים מה שהותיר לכל אחת מחברות הלהקה פחות מ-50 אלף דולר בשנה.
בפן המוזיקלי TLC המשיכו לפעול כאשר הקליטו את שיר הנושא לסדרה הקומית של ניקלודיאון "All That" אשר נכתב והופק על ידי ארנולד הרגינס. בנוסף הלהקה הקליטה את השיר "This Is How It Works" לפסקול של הסרט "כמו אוויר לנשימה", אשר נכתב על ידי לופז ובייביפייס. שנה לאחר שסיימה את החוזה שלהן עם לה-פייס ואריסטה הלהקה חזרה לעבוד על אלבומן השלישי. באותה תקופה ווטקינס הקליטה את שיר הסולו הראשון שלה "Touch Myself" עבור הפסקול לסרט נמלטים. השיר הגיע ל-40 העליונים במצעד האמריקאי. באותה תקופה לופז השתתפה בשירה של ליל קים "Not Tonight" ביחד עם מספר ראפריות נוספות. השיר הגיע למקום ה-6 בארצות הברית ואף היה מועמד לפרס גראמי.
1998–2002: אלבום שלישי וסכסוך
לאחר שסיימו את החוזה שלהן עם לה-פייס ואריסטה רקורדס התפנתה הלהקה להקליט את אלבומם השלישי אם כי ההקלטות התעכבו בעקבות סכסוך בין חברות הלהקה למפיק הראשי באלבום דאלאס אוסטין שבאותה תקופה היה בן זוגה של ת'ומאס ואף היה להם ילד משותף. אוסטין רצה תשלום של 4.2 מיליון דולר עבור עבודתו ובנוסף לך בקרה יצירתית על הפרויקט. בקשה זו גרמה לסכסוך בינו לבין שאר חברות הלהקה. באותה תקופה החלו הבנות לפנות לעשייה יחידנית והשתתפות בפרויקטים אחרים: ת'ומאס הופיעה בסרט העצמאי "HavPlenty" ואילו ווטקינס כיכבה בסרט "בלי". לופז הקימה חברות הפקות משלה בשם "Left-Eye Productions" והחתימה בה את להקת הבנות Blaque ובנוסף גם הנחתה את תוכנית הריאלטי של MTV בה השתתפו זמרים כמו ני-יו ואנסטסיה "The Cute". במקביל הלהקה החלה לעבוד עם מפיקים אחרים ובסופו של דבר גם סיימה את המשא ומתן עם אוסטין שעדיין שימש מפיק עיקרי באלבום. הקונספט של האלבום היה קונספט עתידני אותו הציעה לופז עצמה, ובכך יצא אלבומם FanMail, בפברואר 1999. האלבום זכה להצלחה מסחרית רבה כאשר הגיע למכירות של 14 מיליון עותקים בכל העולם, מתוכם נמכר בכ-6 מיליון בארצות הברית מה שהקנה לו זכאות ל-6 מעמדות פלטינה. "No Scrubs" יצא כסינגל הראשון מהאלבום וזכה להצלחה בין לאומית כאשר הגיע למקום הראשון בארצות הברית, אוסטרליה, קנדה, ניו זילנד ואירלנד. הסינגל השני מהאלבום היה השיר "Unpretty" שגם הוא הגיע למקום הראשון בארצות הברית ובכך הפך לשיר הרביעי שלהן לעשות זאת. שלושת הסינגלים האחרים שיצאו מהאלבום גם זכו להצלחה ונוגנו רבות בתחנות הרדיו.
2002–2006: מותה של לופז, אלבום רביעי ו-R U the Girl
ב-25 ביוני 2004 הודיעו ווקינס ות'ומאס כי הן יצרו פורמט חדש לתוכנית ריאלטי אשר הועברה לפיתוח בשם "R U the Girl?". התוכנית עלתה לראשונה ב-27 ביולי 2005 והמנצחת של התוכנית זכתה להקליט שיר עם הלהקה. בעקבות כך החלו להיווצר שמועות כי הזוכה תזכה להחליף את לופז אם כי בנות הלהקה הכחישו שמועות אלו. המנצחת הייתה טיפאני בייקר בת ה-20 אשר זכתה להקליט עם ת'ומאס ו-ווטקינס את השיר "I Bet". על מנת לקדם את השיר הן ביצעו אותו בפרק הגמר של התוכנית אשר נצפה על ידי 4.1 מיליון איש. ב-4 באוקטובר 2005 השיר יצא ל-iTunes אך לא זכה להצלחה.
טיול אחרי צבא
הטיול אחרי צבא או "הטיול הגדול" הוא טיול תרמילאות בחוץ לארץ הנפוץ בקרב צעירים ישראלים רבים לאחר שחרורם מצה"ל. טיול זה לרוב נמשך חודשים אחדים, והיעדים העיקריים לטיול זה הם הודו, דרום מזרח אסיה, אמריקה הלטינית וניו זילנד. התופעה החלה במהלך שנות השבעים, אך התגברה בעיקר מאז שנות התשעים. ההערכה היא כי כ-50,000 צעירים יוצאים לטיול זה מדי שנה.
התפתחות היסטורית
את שורשי תופעת התרמילאות בחברה הישראלית אפשר לראות כבר בתחילת שנות החמישים עם דמויות כמו דידי מנוסי, שיצא לטיולים במזרח אסיה, ומאיר הר-ציון, שיצא לטיול אל הסלע האדום שבפטרה. בשנים אלו מדובר היה בתופעה של בודדים. הגידול במספר התרמילאים הישראלים החל באמצע שנות ה-70. יש התולים זאת בהשפעותיה של מלחמת יום הכיפורים. בשנות ה-80 החלה התופעה להתבסס בהשפעת מלחמת לבנון הראשונה ואירועי האינתיפאדה הראשונה. גורם נוסף שתרם להתרחבות התופעה, מלבד הגורם החברתי-תרבותי, הוא הגורם הכלכלי. בעולם פרצה תופעת התרמילאות במהלך סוף שנות ה-60, כחלק מרוח החופש והחיפוש העצמי שהייתה נפוצה באותה תקופה. במדינת ישראל הצעירה עוד לא הבשילו התנאים להיווצרות שכבת צעירים גדולה שיכולה לקחת פסק זמן ארוך ולשוטט ללא מטרה. המשתחררים מהצבא במהלך שנות השישים היו, ברובם, בניהם של מהגרים למשפחות של ניצולי השואה ולמשפחות מזרחיות מרובות ילדים, משפחות שעדיין נאבקו על ההתבססות הכלכלית במדינה החדשה. המשתחררים בסוף שנות השבעים ותחילת שנות השמונים הם כבר בנים לילידי הארץ ולמשפחות שכבר עברו את שלב הביסוס. יחד עם השגשוג הכלכלי שידעה המדינה, נוצרו בפניהם אפשרויות כלכליות לגיוס סכומי הכסף הדרושים לטיול.
מאפייני התופעה
התרמילאות הישראלית בולטת במספר התרמילאים הרב יחסית ובתפקיד שהיא ממלאת בחייהם. עיתוי הטיול בסמוך לשחרור מהשירות הצבאי מהווה זרז לתופעה, אך בו בזמן גורם המשפיע על אופי הטיול ומטרותיו. לתרמילאים הישראליים אחרי צבא ישנם מספר מאפיינים מובחנים ביחס לתרמילאים ממדינות אחרות.
השירות הצבאי וטקס מעבר
הקשר שבין תופעת התרמילאות והשירות הצבאי הוא מורכב ורב פנים. יש הרואים בטיול שאחרי הצבא כהמשך ישיר של השירות. אחרים רואים בו אנטיתזה לחוויה הקולקטיבית הישראלית של הצבא. יש הרואים בטיול מרד במסלול החיים של בית ספר-צבא-לימודים-עבודה. אחרים רואים בו שלב נוסף במסלול החיים, ממוסד כמו שאר השלבים. מרבית הצעירים יוצאים לטיול לאחר תקופה קצרה יחסית מהשחרור שנמשכת בין חצי שנה לשנה מהשחרור אותה מנצלים המטיילים לעבודה המשמשת למימון הטיול. סמיכות הזמנים מוסברת לעיתים כקשר של סיבה ותוצאה. הטיול אחרי הצבא מאפשר להתרחק מהמסגרת הרשמית, הנוקשה ורבת הסיכונים שהייתה עבורם המסגרת הצבאית. הטיול מהווה הפרדה בין תקופת הצבא ובין המשך החיים האזרחיים שלאחר הטיול. אנתרופולוגים רואים בטיול אחרי צבא כטקס מעבר: משתחררים מהצבא נמצאים בשלב של "בגרות מתהווה", שהוא שלב שבין ההתבגרות לבגרות. שלב זה תואם את שלב "גיבוש הזהות אל מול בלבול הזהות" של אריק אריקסון. עבור צעירים שאינם מוכנים עדיין לרכישת זהות בוגרת מאפשרת החברה את המורטוריום–מצב של פסק זמן ודחיית חובות חברתיים. הטיול מאפשר לצעירים הזדמנות נוספת לצבירה של חוויות והתנסויות מתירניות, שאינם עולים בקנה אחד עם התנהגות המצופה ממבוגר בחברה.
Better Off Dead
תוכן
אף על פי תוכנו האפל והדיכאוני, לחן השיר הוא פאנק קצבי בעל גרוב מהיר באופן יחסי וכולל מקצב קופצני של תופי בונגוס ומערכת תופים. תפקיד ההרמוניה, כלומר גיטרה, בס ופסנתר, נכנס רק לאחר כלי ההקשה. הסגנון המוזיקלי משלב גם אלמנטים מעולם הבלוז וגם מאפיינים של מוזיקה אפריקאית. בסוף השיר נשמעת יריית אקדח, המסמנת את מותו של הכותב ומהווה את סוף האלבום, מה שמותיר את המאזין בתחושת אובדן.
גביע אוקיאניה לאומות 2000
נבחרת אוסטרליה זכתה בתואר בפעם השלישית בתולדותיה אחרי שגברה 0–2 במשחק הגמר על. בעקבות הזכייה, זכתה אוסטרליה לייצג את התאחדות אוקיאניה בגביע הקונפדרציות 2001.
גביע מלנזיה 2000
הטורניר התקיים בעיר סובה שבפיג'י. הנבחרת המארחת סיימה ראשונה בטבלת הבית, אך משכה את השתתפותה בטורניר הגמר עקב ההפיכה שהתחוללה במדינה באותה השנה, ואת מקומה תפסה, שסיימה במקום השלישי והצטרפה לסגנית, , בטורניר הגמר.
שלב הגמר
כל משחקי הטורניר נערכו בסטאד פאטר שבפפאטה.
Apple ID
שינוי
משתמשים יכולים לשנות את הסיסמאות או המידע האישי שלהם בדף My Apple ID על ידי בחירת הקישור "נהל את החשבון שלך" (Manage your account). שינויים שמשתמש מבצע בחשבון Apple ID, בעוד שהוא/היא משתמשים במוצר Apple אחד, מזוהים גם על ידי אפליקציות אחרות בהן המשתמש משתמש באותו חשבון Apple ID (לדוגמה, Apple Store המקוונת, iCloud, או iPhoto). אפל תשלח דוא"ל אימות לכתובת הדוא"ל שסופקה והמשתמש נדרש להיכנס אל כתובת האתר הכלולה בדוא"ל האימות כדי לאשר את השינויים. לאחר אישור השינויים, משתמשים עשויים להתבקש לאמת את המידע שלהם בפעם הבאה שהם משתמשים ב-Apple ID שלהם לרכישה מקוונת, כגון שימוש בחנות iTunes.
נחל נחשון
הנוף הייחודי בשמורה
לאורך שמורת הטבע נמצאת צמחיית מים מגוונת ומרהיבה כגון פטל קדוש, שומר פשוט, עבקנה ועצי ערבה. בנוסף, בנחל מתקיימת אוכלוסיית טריטוני הפסים. בשמורה גדלים אקליפטוסים גדולים ומרשימים (שרידים ממשתלה שפעלה שם בעבר) וגם עץ בודד מסוג מילה סורית. במקום תוכלו למצוא גם את באר עין חילה במורד השכונה בקרבת לטרון (רכס בעמק איילון). באר זו היא מפעל מים עתיק מהתקופה הרומית או הביזנטית ששופצה על ידי נזירי לטרון (מנזר השתקנים).
אברהם סבע
ביוגרפיה
שיטתו של הרב סבע ידועה במקוריותה, ושימשה רבות רבנים בדורות שלאחריו.
אוסקר ויילד
ביוגרפיה
ויילד היה ביסקסואל. נטייתו למערכות יחסים עם גברים הייתה ידועה כבר בחייו. מערכת היחסים הראשונה שלו עם גבר הייתה ככל הנראה עם רוברט רוס, שהיה חברו הטוב. בנוסף אליו היה במערכת יחסים עם מספר נערים צעירים, חלקם משוררים לעת מצוא, כמו ג'ון גריי (שככל הנראה היה ההשראה לספרו "תמונתו של דוריאן גריי"), וכן מספר נערים מהמעמד הבינוני והנמוך, חלקם זונות ממין זכר.
משפטיו של ויילד
ב-10 באפריל נפתח המשפט "הכתר נגד אוסקר ויילד". ויילד שכר את סר אדוארד קלארק שייצג אותו. פרקליט המדינה צ'ארלס גיל פתח ותיאר את ויילד כפושע מועד שהשחית את בני הנוער בכך שהפך את המוסריות למילה גסה, הפך את ההדוניזם לכלי משחית, וגרם למספר רב של נערים לקיים יחסים הומוסקסואליים בהשפעתו. הוא הכריז ש"תמונתו של דוריאן גריי" היא "היצירה המושחתת והנתעבת ביותר שנתקלתי בה בימי חיי ובקושי רב קראתי אותה".
דגל הרפובליקה הסינית
היסטוריה
הרפובליקה הסינית הוקמה בשנת 1912 לאחר נפילת שושלת צ'ינג במהפכת שינהאי, שהחלה בהתקוממות ווצ'אנג. הדגל הראשון שהונף על ידי הרפובליקה היה דגל בן חמש קווי צבע אדום-צהוב-כחול-לבן-שחור.
אוסקר ויילד
משפטיו של ויילד
כתבי היד של "הטרגדיה הפלורנטינית" ומאמר על סונטות של שייקספיר נגנבו מביתו ב-1895. ב-1904 הועלתה בתיאטרון בברלין, בתרגום לגרמנית, הטרגדיה בת חמשת החלקים, "הדוכסית מפדואה", שכתב ויילד ב-1883 עבור מארי אנדרסון, שלא שיחקה בה בסופו של דבר.